
Арман адастырмайды

Сәбит Муқанов атындағы облыстық қазақ сазды-драматеатрының ана тілімізді, тарихымызды, салт-сана дәстүрлерімізді насихаттауда, өскелең ұрпақты тәрбиелеуде алатын орны ерекше. 2000 жылы іргесі қаланған мәдени ошақта қызмет атқарып жүрген актерлер қатары өткен жылы жас дарындармен толықты. Солардың бірі – жас әртіс Нұржан Асылхан.

Шығыс Қазақстан облысында дүниеге келген Нұржан Мұратұлы жастайынан әртіс болуды армандаған. Деседе, мектеп – уясынан үшқаннан кейін ол анасының қалауымен Астана қаласындағы медициналық колледжге оқуға түскен. Алайда, актерлік маман-дықты жаны қалаған Нұржан кейін оқуын тастап, елордадағы Күләш Бәйсейітова атындағы опера және балет театрына сахна әрлеушісі болып жұмысқа орналасқан.
[bookmark: _GoBack]- Әр ана өзбаласына тек жақсылықты ойлап, болашақта лауа-зымды қызмет иесі болса екендеп армандайды. Дегенмен, әртіс болу өзбасым үшін қызығы мен шыжығы бірге жүретін ерекше мамандық деп санаймын. Арман жолында көптеген сыннан өттім. "Өмірдің өзі – ұлы ұстаз" деген-дей, көп нәрсені үйрендім, - деді актер өз сөзінде.
Нұржанның актерлік шеберлігін сырттай бақылап жүрген ағайыны Қадыр Қашқабаев Астанадағы Қазақ ұлттық өнер университетіне оқуға түсуге жол сілтеп, дарынды жастың арманына қол жеткізуіне өзіндік үлес қосқан. Аталмыш оқу орнының театр факультетінің музыкалық актер мамандығына түскен ол оны ойдағыдай тамамдайды. Оқуордасында Бекболат Құрманғожаев, Әшірбек Сығай және Ақыш Омар сынды майталмандардан дәріс алады. "Оқу ордамыздағы өзімнің жетекшім Сайлау Қамиев жайлы айтпасқа болмайды. Тәжірибелі ағамыздан біраз нәрсені үйреніп, санама тоқыдым. Атап айтқанда,қасиетті сахна төрінде өзімді мәдениетті ұстауға, мәнерлеп сөй-леуге, жүріп-тұруға машықтандым. Бізге жетекшілік жасаған барлық оқытушылар: "Адам бойында талант болмаса, сендерді қанша оқытсақ та ештеңе өнбейді", - дейтін. Сондықган біз ұстаздарымыздың әрбір сөзін жанымызға түйіп жүруге тырыстық", - дейді жас әртіс.
Қолына дипломы тиген жас Көкшетау, Қарағанды және Ал-маты қалаларының театрларынан шақырту алды. Дегенмен, ол Петропавл қаласындағы С.Мұқанов атындағы облыстық қазақ сазды-драма театрын қалап, осында жұмысқа орналасты. Театр ұжымы да жас маманды қамқорлықтарына алып, тәжірибелерімен бөлісіп, оның бола-шақта кәсіби әртіс болып қалыптасуына қолдарынан келгендерін аямады. Нуржан болса, алғашқы уақытта жаңа ұжымға сіңіп кету оңайға соқпағанын айтады. "Жаңа орта, жаңа достар, жаңа үй. Басында үйрену қиын болды. Алайда, қазіргі таңда бір жағадан - бас, бір жеңнен қол шығарып, театрымыздың әрі қарай өрлеп, өсуі үшін тер төгудеміз", - дейді ағынан жарылып.
Әртіс - тулға. Оны тұлға етіп жасайтын еңбегі емес пе?! Бойына дарыған қасиетін одан әрі дамытып, өзіне жүктелген міндеттерді ойдағыдай атқарып жүрген Нұржан бүгінге дейін бірнеше қойылымдарға қатысып, әртүрлі  рөлдерді сомдап үлгерді. Қасиетті сахна төрінде "Қара шекпен", "Жетім тағдыр", "Ревизор", "Қожаберген", "№13" сияқты қойылымдарда әртүрлі кейіпкерпердің рөлін сомдап, көрермемдердің қошеметіне бөленді.

// Қызылжар нұры. - 2016. - 19 ақпан


